«Սա ամենևին չի նշանակում, որ կա օրենքի խախտում: Սա նշանակում է, որ այս քաղաքացիները նպաստները ստանում են՝ ապահովելով այն տեղեկատվությունը, որն իրենցից ակնկալվում է: Բայց որքանով են այդ նպաստները հասցեական , որքանով այդ հարգարժան քաղաքացիները ունեն նպաստի կարիք: Օրինակ` երբ մենք ստանում ենք վարկային պատմության, ավանդի մասին տեղեկանք, մենք իմանում ենք, որ քաղաքացին ունի 16 միլիոն դրամ վարկ և նա ամեն ամիս փակում է 100 հազար դրամ իր վարկի համար: Եվ այդ քաղաքացին ստանում է ամեն ամիս 18 հազար դրամ նպաստ: Ինչպես եք կարծում՝ պետության, կառավարության և մեր նախարարության համար գոնե հարց չպետք է առաջանա, թե ինչպես է քաղաքացին ի վերջո կարողանում ամեն ամիս փակել 100 հազար դրամ վարկ, երբ նա նպաստառու է և ստանում է պետությունից 18 հազար դրամ»,- ասաց Թանդիլյանը: